b'\n_START_ARTICLE_\nRita Str\xc3\xb6mmer\n_START_PARAGRAPH_\nRita Str\xc3\xb6mmer (s. 1968) on suomalainen televisiotoimittaja ja kuvaaja. H\xc3\xa4n teki pitk\xc3\xa4\xc3\xa4n televisio-ohjelmia yhteisty\xc3\xb6ss\xc3\xa4 aviomiehens\xc3\xa4 Rauli Virtasen kanssa. Sittemmin h\xc3\xa4n siirtyi MTV3:n ulkomaantoimitukseen ja on toiminut my\xc3\xb6s MTV3:n uutisankkurina. H\xc3\xa4n on ollut ulkomaantoimittajana muun muassa Serbiassa ja Kreikassa._NEWLINE_Str\xc3\xb6mmer on tehnyt useita omia ohjelmasarjoja, esimerkiksi MTV3:lle Ritan mitalla -sarjan ja Ritan retket -matkaohjelman, jonka h\xc3\xa4n kuvasi ja ohjasi muun muassa Borneolla ja Robinson Crusoe -saarella. YLE:n Teema-kanavalle h\xc3\xa4n ohjasi, kuvasi ja leikkasi kuusiosaisen matkaohjelman Egyptist\xc3\xa4, Andalusiasta, Turkista, Iranista, Syyriasta ja Malesiasta. Str\xc3\xb6mmer on opiskellut kuvausta ja leikkausta New Yorkissa the School of Visual Arts -taidekoulussa._NEWLINE_Str\xc3\xb6mmer osallistui Miss Suomi-kisaan vuonna 1992 ja h\xc3\xa4net valittiin lehdist\xc3\xb6n ihannetyt\xc3\xb6ksi. H\xc3\xa4n toimi MTV3:n televisiokuuluttajana vuosina 1993\xe2\x80\x931994._NEWLINE_Str\xc3\xb6mmer on ollut avioliitossa toimittaja Rauli Virtasen kanssa.'